Source: https://www.slov-lex.sk/chronologicky-register-opatreni/SK/OP/2017/38/
Timestamp: 2019-08-23 10:48:47+00:00
Document Index: 13126680

Matched Legal Cases: ['§ 123', '§ 217', '§ 10', '§ 10', '§ 19', '§ 25', '§ 25', '§ 54', '§ 25', '§ 26', '§ 18', '§ 2', '§ 14', '§ 14', '§ 2', '§ 27', '§ 14', '§ 27', '§ 54', '§ 37', '§ 37', '§ 53', '§ 61', '§ 59']

38/2017 R. o. - Opatrenie Ministerstva financií Slo... - SLOV-LEX
38/2017 R.o.
č. MF/14776/2017-74, ktorým sa mení a dopĺňa opatrenie Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov
(Oznámenie o vydaní opatrenia bolo publikované v Zbierke zákonov Slovenskej republiky pod číslom 329/2017 Z. z.)
Opatrenie Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (oznámenie č. 740/2002 Z. z.) v znení opatrenia z 11. decembra 2003 č. 25167/2003-92 (oznámenie č. 560/2003 Z. z.), opatrenia z 24. novembra 2004 č. MF/10069/2004-74 (oznámenie č. 689/2004 Z. z.), opatrenia zo 14. decembra 2005 č. MF/26670/2005-74 (oznámenie č. 616/2005 Z. z.), opatrenia z 12. decembra 2006 č. MF/25814/2006-74 (oznámenie č. 671/2006 Z. z.), opatrenia z 5. decembra 2007 č. MF/16317/2007-74 (oznámenie č. 602/2007 Z. z.), opatrenia z 27. novembra 2008 č. MF/23535/2008-74 (oznámenie č. 509/2008 Z. z.), opatrenia z 12. marca 2009 č. MF/10531/2009-74 (oznámenie č. 104/2009 Z. z.), opatrenia z 3. decembra 2009 č. MF/26312/2009-74 (oznámenie č. 518/2009 Z. z.), opatrenia zo 16. júna 2010 č. MF/15653/2010-74 (oznámenie č. 295/2010 Z. z.), opatrenia z 13. decembra 2010 č. MF/25822/2010-74 (oznámenie č. 534/2010 Z. z.), opatrenia zo 14. decembra 2011 č. MF/27262/2011-74 (oznámenie č. 562/2011 Z. z.), opatrenia zo 16. decembra 2013 č. MF/17922/2013-74 (oznámenie č. 482/2013 Z. z.), opatrenia z 3. decembra 2014 č. MF/23635/2014-74 (oznámenie č. 390/2014 Z. z.) a opatrenia z 2. decembra 2015 č. MF/19930/2015-74 (oznámenie č. 416 /2015 Z. z.) sa mení a dopĺňa takto:
„(3) Pri príspevku do kapitálového fondu z príspevkov3a) je dňom uskutočnenia účtovného prípadu deň splatenia príspevku; deň splatenia pri nepeňažnom príspevku je deň prevzatia príspevku obchodnou spoločnosťou a u akcionára alebo spoločníka je to deň odovzdania príspevku obchodnej spoločnosti.“.
„3a) § 123 ods. 2 a § 217a Obchodného zákonníka v znení neskorších predpisov.“.
V § 10 ods. 11 sa číslo „9“ nahrádza číslom „8“.
V § 10 ods. 17 sa číslo „ 5“ nahrádza číslom „ 4“.
V § 19 ods. 2 sa číslo „8“ nahrádza číslom „7“.
V § 25 ods. 3 sa na konci pripája táto veta: „V účtovnej jednotke, ktorá je akcionárom, sa účtuje pohľadávka voči akciovej spoločnosti z dôvodu zníženia základného imania prerozdelením akcionárom v hodnote vkladu do základného imania, a to na ťarchu účtu 378 – Iné pohľadávky so súvzťažným zápisom v prospech vecne príslušného účtu účtovej skupiny 06 – Dlhodobý finančný majetok.“.
V § 25 ods. 4 písm. b ) sa slová „účtu 365 - Ostatné záväzky voči spoločníkom a členom“ nahrádzajú slovami „vecne príslušného účtu podľa § 54 ods.1 a 3“.
V § 25 ods. 5 sa na konci pripája táto veta: „ V účtovnej jednotke, ktorá je spoločníkom v spoločnosti s ručením obmedzeným, sa účtuje pohľadávka voči spoločnosti s ručením obmedzeným z dôvodu zníženia základného imania prerozdelením spoločníkom v hodnote vkladu do základného imania, a to na ťarchu účtu 378 – Iné pohľadávky so súvzťažným zápisom v prospech vecne príslušného účtu účtovej skupiny 06 – Dlhodobý finančný majetok.“.
V § 26 ods. 1 písm. a) sa slová „až c)“ nahrádzajú slovami „až d)“ a na konci sa pripájajú tieto slová: „ak nenastalo zníženie hodnoty majetku podľa § 18,“.
Účtovanie nepeňažných vkladov a nepeňažných príspevkov
(2) V účtovníctve prijímateľa vkladu podniku sa účtuje goodwill alebo záporný goodwill ako rozdiel medzi reálnou hodnotou jednotlivých zložiek majetku a záväzkov a hodnotou nepeňažného vkladu započítanou na vklad spoločníka19aa) (ďalej len „uznaná hodnota vkladu“). Pri výpočte tohto rozdielu sa k uznanej hodnote vkladu pripočíta aj hodnota splateného príspevku do kapitálového fondu z príspevkov, prídel do rezervného fondu alebo emisného ážia (ďalej len „iné príspevky“), ak sú dohodnuté v spoločenskej zmluve, zakladateľskej zmluve alebo zakladateľskej listine (ďalej len „príslušná zmluva“). V účtovníctve prijímateľa vkladu podniku sa v deň splatenia podľa § 2 ods.3 účtuje príspevok do kapitálového fondu z príspevkov na ťarchu účtu 353 – Pohľadávky za upísané vlastné imanie a v prospech účtu 413 – Ostatné kapitálové vklady.
(3) V účtovníctve vkladateľa vkladu podniku sa vyradia z účtovníctva jednotlivé zložky majetku a záväzkov v účtovnej hodnote so súvzťažným zápisom na účet 367 – Záväzky z upísaných a nesplatených cenných papierov a vkladov. Rozdiel medzi uznanou hodnotou vkladu a jej zvýšením o iné príspevky, ak sú dohodnuté v príslušnej zmluve a účtovnou hodnotou vkladaných jednotlivých zložiek majetku a záväzkov, sa účtuje podľa charakteru na ťarchu účtu 568 – Ostatné finančné náklady alebo v prospech účtu 668 – Ostatné finančné výnosy. O finančnej investícii z dôvodu vkladu podniku sa účtuje na príslušný účet finančnej investície podľa § 14 ods. 7, 21 a 22 a na účet 367 – Záväzky z upísaných a nesplatených cenných papierov a vkladov. Na tomto príslušnom účte finančnej investície sa účtujú aj iné príspevky, ak sú dohodnuté v príslušnej zmluve, pričom na tomto účte finančnej investície sa vytvárajú analytické účty aj podľa jednotlivých súčastí tvoriacich iné príspevky.
(4) V účtovníctve vkladateľa sa pri splácaní nepeňažného vkladu, ktorým nie je vklad podniku (jednotlivý majetok), postupuje primerane podľa odseku 3. Vyradený majetok sa účtuje v účtovnej hodnote so súvzťažným zápisom na účet 367- Záväzky z upísaných a nesplatených cenných papierov a vkladov. Rozdiel medzi uznanou hodnotou vkladu a jej zvýšením o iné príspevky, ak sú dohodnuté v príslušnej zmluve a účtovnou hodnotou vkladaného majetku, sa účtuje podľa charakteru na ťarchu účtu 568 – Ostatné finančné náklady alebo v prospech účtu 668 – Ostatné finančné výnosy.
(5) O finančnej investícii z dôvodu nepeňažného vkladu, ktorým nie je vklad podniku, sa účtuje na príslušnom účte finančnej investície podľa § 14 ods.7, 21 a 22 a súvzťažne s účtom 367 – Záväzky z upísaných a nesplatených cenných papierov a vkladov. Na tomto účte finančnej investície sa účtujú aj iné príspevky, ak sú dohodnuté v príslušnej zmluve, pričom na tomto účte finančnej investície sa vytvárajú analytické účty aj podľa jednotlivých súčastí tvoriacich iné príspevky.
(6) V účtovníctve prijímateľa nepeňažného vkladu, ktorým nie je vklad podniku, sa účtuje o jednotlivom prijatom majetku na vecne príslušnom účte majetku v uznanej hodnote vkladu uvedenej v príslušnej zmluve. Ako súčasť ocenenia prijatého majetku sa účtujú aj iné príspevky, ak sú dohodnuté v príslušnej zmluve, pričom hodnota majetku je určená podľa osobitného predpisu.19aa) V účtovníctve prijímateľa nepeňažného vkladu, ktorým nie je vklad podniku, sa účtuje príspevok do kapitálového fondu z príspevkov v deň jeho splatenia podľa § 2 ods. 3 na ťarchu účtu 353 – Pohľadávky za upísané vlastné imanie a v prospech účtu 413 – Ostatné kapitálové vklady.“.
Účtovanie kapitálového fondu z príspevkov
(1) V účtovníctve obchodnej spoločnosti, ktorá prijala splatený príspevok do kapitálového fondu z príspevkov, sa účtuje v hodnote uvedenej v príslušnej zmluve na ťarchu účtu 353 – Pohľadávky za upísané vlastné imanie a v prospech účtu 413 – Ostatné kapitálové fondy. Na účely účtovania splateného príspevku sa vytvárajú analytické účty k účtu 413 – Ostatné kapitálové fondy podľa jednotlivých akcionárov alebo spoločníkov.
(2) Nepeňažné splatenie príspevku do kapitálového fondu z príspevkov sa účtuje v hodnote uvedenej v príslušnej zmluve na vecne príslušnom majetkovom účte a v prospech účtu 353 – Pohľadávky za upísané vlastné imanie. Vytvorenie kapitálového fondu z príspevkov, ktoré sa účtuje ako súčasť vkladu podniku alebo ako súčasť nepeňažného vkladu, ktorým nie je podnik, sa v účtovníctve prijímateľa nepeňažného vkladu účtuje podľa § 27a.
(3) V účtovníctve akcionára alebo spoločníka sa splatený príspevok do kapitálového fondu z príspevkov účtuje v uznanej hodnote dohodnutej v príslušnej zmluve v prospech účtu 367 – Záväzky z upísaných nesplatených cenných papierov a vkladov, a podľa vplyvu akcionára alebo spoločníka sa účtuje podľa § 14 ods. 7, 21 a 22 na vecne príslušnom účte finančnej investície. Pri nepeňažnom splatení príspevku do kapitálového fondu z príspevkov sa rozdiel medzi uznanou hodnotou majetku uvedenou v príslušnej zmluve a účtovnou hodnotou majetku účtuje podľa charakteru na ťarchu účtu 568 – Ostatné finančné náklady alebo v prospech účtu 668 – Ostatné finančné výnosy. Pri nepeňažnom splatení príspevku do kapitálového fondu z príspevkov, ktorý je súčasťou vkladu podniku alebo nepeňažným vkladom, ktorým nie je podnik, sa účtuje podľa § 27a.
(4) Použitie splateného príspevku do kapitálového fondu z príspevkov na prerozdelenie medzi akcionárov alebo spoločníkov sa v účtovníctve obchodnej spoločnosti účtuje na základe rozhodnutia valného zhromaždenia na ťarchu účtu 413 – Ostatné kapitálové fondy a v prospech vecne príslušného účtu záväzku podľa § 54 ods. 1 a 3.
(5) Použitie splateného príspevku do kapitálového fondu z príspevkov na prerozdelenie medzi akcionárov alebo spoločníkov sa v účtovníctve akcionára alebo spoločníka, ktorý splatil príspevok, účtuje na základe rozhodnutia valného zhromaždenia na vecne príslušný účet finančnej investície a na ťarchu účtu 378 – Iné pohľadávky. Rozdiel medzi hodnotou splateného príspevku do kapitálového fondu z príspevkov akcionárov alebo spoločníkov a sumou z prerozdelenia pripadajúcou na akcionára alebo spoločníka, sa účtuje v prospech účtu 668 – Ostatné finančné výnosy.(6) Použitie splateného príspevku do kapitálového fondu z príspevkov na prerozdelenie medzi akcionárov alebo spoločníkov sa v účtovníctve akcionára alebo spoločníka, ktorý nesplatil príspevok do kapitálového fondu z príspevkov, účtuje na ťarchu účtu 378 – Iné pohľadávky a v prospech účtu 668 – Ostatné finančné výnosy.“.
V § 37 ods. 6 písm. b) sa za slovo „činnosťou“ vkladá čiarka a slová „a to vrátane vývojovej činnosti podľa odsekov 1 až 4“.
V § 37 ods. 10 sa za slovo „vkladu“ vkladajú slová „a iných príspevkov“.
V § 53 ods. 4 sa za slovami „spoločníka obchodnej spoločnosti“ vypúšťa čiarka a slová „vyrovnacie podiely a podiely na likvidačnom zostatku“.
„(6) Na účte 413 – Ostatné kapitálové fondy sa účtujú peňažné príspevky a nepeňažné príspevky do kapitálového fondu z príspevkov.3a) V prospech tohto účtu sa účtuje napríklad bezodplatne nadobudnutý majetok od akcionárov a spoločníkov, prijaté podiely v družstvách na družstevnú bytovú výstavbu a vydané družstevné podielnické listy.“.
V § 61 ods. 3 sa slovo „krátkodobé“ nahrádza slovom „dlhodobé“.
lPrechodné ustanovenie k úpravám účinným od 1. januára 2018
Ustanovenie § 59 ods. 6 v znení účinnom od 1. januára 2018 o účtovaní na účte 413 – Ostatné kapitálové fondy, sa prvýkrát použije na účtovné prípady, ktoré začínajú po 31. decembri 2017.“.
Názov: Opatrenie Ministerstva financií Slovenskej republiky č. MF/14776/2017-74, ktorým sa mení a dopĺňa opatrenie Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov